Indulás előtt 3-4 órával írt egy emailt, melyben jelezte, akkor vette észre, hogy nem ketten, hanem hárman utazunk, holott a visszajelzés 3 főről szólt. Írta, menjünk nyugodtan, megoldja a helyzetet. Valóban megoldotta, a harmadik személy a földön egy matracon aludt.
Érkezésünkkor álmosan félig nyitott szemmel motyogott valamit és ment vissza aludni. (Megjegyzem valóban jelezte, hogy ő aludni fog, kulcsot és térképet az asztalon találjuk.) Egy fiatalember volt még ott aki próbálta elmagyarázni, hogyan jutunk el úti célunkhoz tömegközlekedéssel.
Azt írta, az árban a reggeli is benne van. Sajnos reggeli helyett mindkét reggel alvó házigazdát találtunk, így éhesen indultunk el a szállásról a városba.
Második este egy másik fiatalember volt a házban (valószínű ne maradjunk egyedül), aki nem foglalkozott semmivel, hiába jeleztük, hogy a kutya bepiszkított, nem érdekelte. Megoldottuk a takarítást.
Második éjjel nagy dörömbölésre ébredtünk. Házigazdánknak valószínűleg csak egy kulcsa lehetett, amit nekünk adott és mi szokásunkhoz híven éjszakára bezártuk az ajtót, és kizártuk őt. Fiatalembert a dörömbölés sem zavarta, így hajnali háromkor felkeltünk és beengedtük házigazdánkat.
Távozáskor szintén aludt, legalábbis úgy csinált, nem zavarta, hogy mi pakoljuk a bőröndöt, és hagyjuk el a szállást, el sem köszönt.